இராவு வெங்கட சுவேதா சலபதி குமார கிருசுண ரங்காராவ்

இராவு வெங்கட சுவேதா சலபதி குமார கிருசுண ரங்காராவ் (Ravu Venkata Swetha Chalapathi Kumara Krishna Rangarao) இந்தியாவின் ஆந்திரப் பிரதேச மாநிலத்தைச் சேர்ந்த ஓர் அரசியல்வாதியாவார். பேபி நயனா என்று பிரபலமாக அழைக்கப்படுகிறார். 1981 ஆம் ஆண்டில் இவர் பிறந்தார். பொப்பிலி அரச குடும்பத்தைச் சேர்ந்த இவர் தெலுங்கு தேசக் கட்சியைப் பிரதிநிதித்துவப்படுத்தும் பொப்பிலி சட்டமன்றத் தொகுதியின் சட்டமன்ற உறுப்பினராக 2024 ஆந்திரப் பிரதேச சட்டமன்றத் தேர்தலில் தேர்ந்தெடுக்கப்பட்டார்.

ஆரம்பகால வாழ்க்கை
பேபி நயனா விசயநகரம் மாவட்டத்தில் உள்ள பொப்பிலி மகாராசாவின் அரச குடும்பத்தைச் சேர்ந்தவர். இவர் ராசா ராவு வெங்கட கோபாலகிருசுண ரங்காராவ் மற்றும் இராவு அலிவேலு மங்கத்தாயாருக்கு மகனாகப் பிறந்தார். சென்னை செயின்ட் மைக்கேல்சு அகாடமியில் 12 ஆம் வகுப்பு வரை படித்து 1998 ஆம் ஆண்டில் இடைநிலைத் தேர்வுகளில் தேர்ச்சி பெற்றார்.

தொழில்
2024 ஆம் ஆண்டு ஆந்திரப் பிரதேச சட்டமன்றத் தேர்தலில் விசயநகரம் மாவட்டத்தில் உள்ள பொப்பிலி சட்டமன்றத் தொகுதியில் வெற்றி பெற்று பேபி நயனா தனது தேர்தல் அறிமுகத்தை மேற்கொண்டார். தெலுங்கு தேசம் கட்சியைப் பிரதிநிதித்துவப்படுத்தி, 112,366 வாக்குகளைப் பெற்று, தனது நெருங்கிய போட்டியாளரும், ஒய்.எசு.ஆர் காங்கிரசு கட்சியின் தற்போதைய சட்டமன்ற உறுப்பினருமான சம்பங்கி வெங்கட சீனா அப்பல நாயுடுவை 44,648 வாக்குகள் வித்தியாசத்தில் தோற்கடித்தார்.

மேற்கோள்கள்

பகுப்பு:1981 பிறப்புகள்
பகுப்பு:வாழும் மக்கள்
பகுப்பு:ஆந்திரப் பிரதேச அரசியல்வாதிகள்
பகுப்பு:தெலுங்கு தேசம் கட்சி அரசியல்வாதிகள்
பகுப்பு:ஆந்திரப் பிரதேச சட்டமன்ற உறுப்பினர்கள்